Diari Oficial de la Generalitat Valenciana


Sumari del DOGV 6398, del 16-11-2010 (2010/11096)

Notificació de la sentència dictada en el judici ordinari número 915/2008.
--------------------------------------------------------------------------

### Dades del document

Número de DOGV
:   6398

Data del DOGV
:   16-11-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/11075


Organisme emissor
:   Jutjat de Primera Instància Número 25 de València

Tipus de document
:   Edicte

Notificació de la sentència dictada en el judici ordinari número 915/2008. [2010/11753]  
Judici ordinari 000915/2008  
Part demandant: Banque PSA Finance Holding.  
Part demandada: María Trinidad Mendoza Jiménez.  
En el judici a què es fa referència s'ha dictat la resolució que té el text que, literalment, és com segueix:  
«Sentència número 240/2009  
Jutge que la dicta: Ana María Mestre Soro.  
Lloc: València.  
Data: 13 de novembre de 2009.  
Part demandant: Banque PSA Finance Holding.  
Advocat: -  
Procuradora: Isabel Caudet Valero.  
Part demandada: María Trinidad Mendoza Jiménez.  
Advocat: -  
Procurador: -  
Objecte del judici: reclamació d'una quantitat.  
Antecedents de fet  
Primer. El procurador de la part actora, en la representació que va acreditar d'aquesta, va presentar un escrit de demanda que per torn de repartiment va correspondre a aquest Jutjat, adduint els fets que consten en les actuacions, i després d'al·legar els fonaments de dret que va considerar que hi eren aplicables, va acabar sol·licitant al Jutjat que es dictara sentència d'acord amb les seues peticions.  
Segon. Una vegada admesa a tràmit la demanda, es va citar a termini la part demandada, la qual no va comparéixer dins del termini legal, i va ser declarada en rebel·lia. Es va assenyalar data per a l'audiència prèvia, la qual es va realitzar, i van quedar les actuacions per a sentència, de conformitat amb el que estableix l'article 429.8 de la Llei d'Enjudiciament Civil.  
Tercer. Que en la tramitació d'aquestes actuacions s'han observat totes les prescripcions legals.  
Fonaments de dret  
Primer. La quantitat objecte de reclamació en aquesta demanda està basada en un contracte de préstec de finançament a comprador de béns mobles subscrit entre els litigants el 30 de desembre de 2005 en virtut del qual la demandada se obligava al pagament dels venciments corresponents de conformitat amb el que disposen els articles 1091 i següents del Codi Civil.  
Segon. De la prova practicada a instàncies de l'actora, açò és, la documental que s'adjunta a la demanda, resulta la certesa del deute, per existir una falta de pagament de les quotes del préstec des de l'1 de març de 2006, per la qual cosa l'actora va procedir, de conformitat amb el que es va pactar, a la resolució avançada del contracte, i per això pertoca estimar la demanda.  
Tercer. Pel que fa als interessos s'aplicaran els articles 1101 i 1108 del Codi Civil.  
Quart. Les costes han de ser imposades a la part demandada de conformitat amb l'article 394 de la Llei d'Enjudiciament Civil.  
Dispositiva  
Estime la demanda interposada per Banque PSA Finance Holding, contra María Trinidad Mendoza Jiménez, i condemne aquesta demandada a satisfer a l'actora la suma de 8.649,07 euros, més els interessos pactats des de la interpel·lació judicial, i al pagament de les costes.  
Manera d'impugnació: mitjançant un recurs d'apel·lació davant de l'Audiència Provincial de València (article 455 LECn).  
El recurs s'ha de preparar mitjançant un escrit que cal presentar en aquest Jutjat, dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació, i on es manifeste la voluntat de recórrer-hi, amb la indicació dels pronunciaments que s'impugnen (article 457.2 LECn). Així mateix, per a interposar-lo cal consignar com a dipòsit 50 euros, que s'han d'ingressar en el compte de dipòsits i consignacions d'aquest Jutjat, amb l'advertiment que no s'admetrà a tràmit cap recurs que no tinga el dipòsit constituït, i tot això, de conformitat amb la Llei Orgànica 1/2009, de 3 de novembre.  
Aquesta és la sentència, que pronuncie, mane i firme.  
Publicació. La sentència anterior ha sigut donada, llegida i publicada per la magistrada jutgessa que la va dictar mentre celebrava audiència pública el mateix dia de la data; de la qual cosa jo, la secretària judicial, en done fe. València, 13 de novembre de 2009.  
Atés que es desconeix el domicili o la residència actuals de la part demandada, mitjançant la provisió de 5 de març de 2010, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte al tauler d'anuncis del Jutjat per a portar a efecte la diligència de notificació de sentència.  
València, 5 de març de 2010.- La secretària judicial: Pilar Ferrando Mansanet.